JEGYZŐKÖNYV

Készült: 2019. július 10-én, 800 órakor Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott rendkívüli, nyilvános Képviselő-testületi üléséről.

Jelen vannak: Mikó Zoltán polgármester

 Dobos Lászlóné alpolgármester

 Megyesi Elemér képviselő

 Szabó Sándorné képviselő

 Tóth Péter Benjámin képviselő

Az ülés teljes időtartamára:

Dr. Nagy Attila kirendeltségvezető

 Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a rendkívüli Képviselő-testületi ülésen.

*Megállapítja, hogy a Képviselő-testület határozatképes, jelen van mind az 5 fő megválasztott képviselő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg. Ezután javaslatot tesz a meghívóban szereplő napirendi pont tárgyalására:

1. Előterjesztés az önkormányzati tulajdonban lévő Bartók Béla utca felújítására érkezett ajánlatok elbírálásáról.

Előadó: Mikó Zoltán polgármester

Előterjesztés: írásos

*A Képviselő-testület 5 igen szavazattal (a szavazásban 5 fő vett részt) – egyetért a napirendi pont tárgyalásával.*

1./

Előterjesztés az önkormányzati tulajdonban lévő Bartók Béla utca felújítására érkezett ajánlatok elbírálásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy beérkeztek az ajánlatok a Bartók utca útépítési munkálataira. Megtörtént a borítékok bontása. Ezzel kapcsolatban kéri a Képviselő-testületet, hogy hozzon döntést. Javasolja a legkedvezőbb ajánlatot adó céget kihirdetni nyertesnek. Elmondja, hogy a legkedvezőbb ajánlatot az Ojamax Hungary Kft. adta és kéri, a Képviselő-testületet fogadja el ajánlatát. Bízik benne, hogy minőségi munkát fog végezni és határidőre.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért az önkormányzati tulajdonban lévő Bartók Béla utca felújítására érkezett ajánlatok elbírálásáról szóló határozati javaslattal, kézfelnyújtással szavazzon:

*A képviselő-testület az önkormányzati tulajdonban lévő Bartók Béla utca felújítására érkezett ajánlatok elbírálásáról szóló előterjesztést, 5 igen szavazattal elfogadta, (a szavazásban 5 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

30/2019. (VII. 10.) számú határozata

az önkormányzati tulajdonban lévő Bartók Béla utca felújítására érkezett ajánlatok elbírálásáról

Tiszagyulaháza Község Önkormányzata Képviselő-testülete megismerte a Tiszagyulaháza, Bartók Béla utca felújítására beérkezett ajánlatokat, és úgy határoz, hogy a legkedvezőbb árat adó ajánlattevővel, az OJAMAX HUNGARY Szolgáltató Kft -vel (3433 Nyékládháza, Szent Imre utca 2.) vállalkozási szerződést köt az ajánlattevő által adott bruttó 16.399.256 Ft összegű vállalkozói díj vállalásával.

Tiszagyulaháza Község Önkormányzata a fenti vállalkozói díjból 13.818.885 Ft-ot az önkormányzati feladatellátást szolgáló fejlesztések támogatása jogcímen kapott belügyminisztériumi támogatásból, 2.438.627 Ft önerőt a 2019. évi költségvetés terhére, 141.744 Ft önrészt az önkormányzat 2019. évi költségvetése általános tartaléka terhére biztosít.

Felkéri a polgármestert, hogy a Képviselő-testület döntéséről az ajánlattevőket értesítse, és felhatalmazza az OJAMAX HUNGARY Szolgáltató Kft -vel megkötendő vállalkozási szerződés aláírására, valamint arra, hogy a kivitelezéshez szükséges dokumentumok aláírja, és nyilatkozatokat megtegye.

Határidő: 2019. július 30. Felelős: Mikó Zoltán polgármester

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 815-kor bezárta.

K. m. f.

Mikó Zoltán Dr. Kiss Imre

 polgármester jegyző